Diari Oficial de la Generalitat Valenciana


Sumari del DOGV 7484, del 12-03-2015 (2015/2229)

ORDE 26/2015, de 10 de març, de la Conselleria d'Educació, Cultura i Esport, per la qual s'establixen les bases i es convoquen ajudes (per al període comprés entre l'1 de gener 2015 i el 30 de juny de 2015) per als centres privats que durant el curs 2014-2015 impartisquen els segons cursos de programes de qualificació professional inicial a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2229


Data del document
:   10-03-2015

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 26/2015, de 10 de març, de la Conselleria d'Educació, Cultura i Esport, per la qual s'establixen les bases i es convoquen ajudes (per al període comprés entre l'1 de gener 2015 i el 30 de juny de 2015) per als centres privats que durant el curs 2014-2015 impartisquen els segons cursos de programes de qualificació professional inicial a la Comunitat Valenciana. [2015/2229]  
La Llei Orgànica 2/2006, de 3 de maig, d'Educació (LOE), modificada per la Llei Orgànica 8/2013, de 9 de desembre, per a la millora de la qualitat educativa (LOMCE), especifica entre els seus principis fonamentals l'exigència de proporcionar una educació de qualitat a tots els ciutadans d'ambdós sexes en tots els nivells del sistema educatiu, i garantix una igualtat efectiva d'oportunitats.  
D'acord amb el que establix la disposició final quinta de la LOMCE, els cicles de Formació Professional Bàsica substituiran progressivament els programes de qualificació professional inicial.  
D'altra banda, la Conselleria d'Educació, Cultura i Esport durant el curs 2013-2014 ha subvencionat el primer nivell de programes de qualificació professional inicial en centres docents privats. A este alumnat cal donar-li continuïtat dins del sistema educatiu perquè finalitze el segon nivell del programa de qualificació iniciat, a fi que puga obtindre el títol de Graduat en Educació Secundària Obligatòria.  
  
Per mitjà de l'Orde 70/2014, de 25 d'agost, de la Conselleria d'Educació, Cultura i Esport, per la qual s'establixen les bases i es convoquen ajudes (per al període comprés entre l'1 de setembre i el 31 de desembre de 2014) per als centres privats que durant el curs 2014-2015 impartisquen cicles formatius de Formació Professional Bàsica i els segons cursos de programes de qualificació professional inicial a la Comunitat Valenciana (DOCV 7347, 27.08.2014), i de la Resolució de 17 d'octubre de 2014, de la Direcció General de Centres i Personal Docent, per la qual es resol la convocatòria d'ajudes (per al període comprés entre l'1 de setembre i el 31.12.2014) per als centres privats que durant el curs 2014-2015 impartisquen cicles formatius de Formació Professional Bàsica i els segons cursos de programes de qualificació professional inicial a la Comunitat Valenciana (DOCV 7386, 22.10.2014), s'ha subvencionat el segon nivell de programes de qualificació professional inicial en centres docents privats, i amb la finalitat de garantir la continuïtat de l'oferta formativa, es considera oportú convocar ajudes per als centres docents privats que impartisquen els segons cursos de programes de qualificació professional inicial, per al període comprés entre l'1 de gener de 2015 i el 30 de juny de 2015, de programes de qualificació professional inicial a la Comunitat Valenciana, dirigides a finançar part del cost que han d'assumir per la impartició de les dites ensenyances.  
  
Per això, vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992); el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana (DOCV 1588, 17.07.1991); la Llei 38/2003, de 17 de novembre, General de Subvencions (BOE 276, 18.11.2003), i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE 176, 25.07.2006), i en virtut de les facultats conferides per l'article 28.e de la Llei 5/1983, del Consell, i el Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat (DOCV 7295, 13.06.2014), i de les atribucions que em conferix l'article 47.11 del text refós de la Llei d'Hisenda Pública de la Generalitat Valenciana, i vista la proposta del director general de Centres i Personal Docent i de conformitat amb esta,  
  
  
ORDENE  
  
Article 1. Objecte  
1. La present convocatòria té com a objecte establir les bases reguladores i convocar ajudes per al funcionament dels centres docents privats que impartisquen el segon curs de programes de qualificació professional inicial (d'ara en avant PQPI) durant el curs 2014-2015 per al període comprés entre l'1 de gener de 2015 i el 30 de juny de 2015. Cada centre pot sol·licitar i rebre la subvenció per cada un dels grups que complisquen els requisits exigits en esta orde.  
2. Les ajudes que es concedisquen tindran el caràcter de subvenció i es regiran per la Llei 38/2003, de 17 de novembre, i la normativa que la desplega.  
3. La concessió d'ajudes es realitzarà en règim de concurrència competitiva.  
4. La percepció d'esta subvenció és compatible amb qualssevol altres subvencions, ajudes, ingressos o recursos per a la mateixa finalitat, procedents d'organismes públics o privats, sense que l'import total de les ajudes rebudes puga superar el cost de l'activitat subvencionada.  
5. Es tracta de donar continuïtat a aquells alumnes que es troben cursant el 2n curs de PQPI subvencionat d'acord amb l'Orde 70/2014.  
  
  
Article 2. Sol·licitants. Requisits  
1. Podran sol·licitar l'obtenció de les ajudes regulades en la present orde:  
Els centres docents privats que, en la modalitat d'aula, impartisquen en el curs acadèmic 2014-2015 el 2n curs d'un programa de qualificació professional inicial subvencionat d'acord amb l'Orde 70/2014.  
  
2. Els centres sol·licitants no hauran d'estar incursos en cap de les prohibicions establides en els articles 13.2 i 13.3 de la Llei General de Subvencions.  
  
Article 3. Crèdit pressupostari  
1. El finançament de les ajudes es garantirà pressupostàriament amb càrrec a la corresponent línia de subvenció.  
2. El pressupost destinat a finançar la present convocatòria ascendirà a 417.068.00 euros com a màxim, amb càrrec a la línia de subvenció T7876, del capítol IV, programa 422.30, dels pressupostos de la Generalitat per a l'any 2015.  
3. El dit import podrà ser incrementat com a conseqüència d'una generació, una ampliació o una incorporació de crèdit, que no requerirà una nova convocatòria, de conformitat amb el que preveu l'article 58, apartat 2, lletra a), punt quart, del Reglament de la Llei General de Subvencions. Així mateix, el mencionat import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el finança.  
  
Article 4. Gastos subvencionables  
Els costos subvencionables es distribuiran en: professorat i gastos generals. Estos gastos es considera que són els gastos atribuïbles al curs de PQPI per al qual s'ha atorgat la subvenció, i els gastos generals no podran superar en cap cas el 10 % del total de la subvenció.  
A) Professorat  
En este apartat es podran imputar els costos corresponents a salaris del professorat i costos socials.  
B) Gastos generals  
Comprendran els gastos següents:  
- Gastos de personal d'administració i servicis.  
- Gastos d'un altre personal col·laborador, sempre que no estiga inclòs en el càlcul del cost de les activitats complementàries i de servicis repercutibles a les famílies.  
- Gastos específics d'ensenyança: consum de material fungible, material didàctic, material i energia de laboratori i tallers, material d'avaluació.  
- Gastos de reparació del material inventariable: mobiliari escolar i equip didàctic.  
- Gastos de subministraments i servicis diversos: neteja, calefacció i refrigeració, aigua, gas, electricitat, conservacions i reparacions ordinàries i altres gastos d'immobles.  
- Gastos d'administració: consum de material no inventariable, comunicacions telefòniques, postals i telegràfiques, conservació i reparació de mobiliari d'oficina, reprografia i altres gastos d'administració.  
  
- Gastos de lloguers, tant d'instal·lacions com de maquinària associada directament a la docència.  
- Altres gastos no inclosos en els apartats anteriors i que es consideren vinculats a la impartició del curs de PQPI.  
- No tindran caràcter subvencionable els gastos d'adquisició, construcció, rehabilitació i millora de béns inventariables, ja que es consideren requisit previ de funcionament dels cursos, i per la finalitat d'esta subvenció.  
  
Article 5. Quantia de la subvenció  
La quantia de la subvenció per al període comprés entre l'1 de gener i el 30 de juny de 2015 serà de 17.845 euros per grup.  
  
Article 6. Sol·licituds. Forma i termini de presentació  
1. Les sol·licituds es presentaran en el termini de deu dies a partir de l'endemà de la publicació d'esta orde en el Diari Oficial de la Comunitat Valenciana. L'incompliment d'este termini determinarà l'exclusió de la convocatòria.  
2. En la sol·licitud es farà constar el curs o els cursos de PQPI per als quals se sol·licita la subvenció.  
3. La sol·licitud, omplida segons el model normalitzat que figura en l'annex I de la present orde i firmada pel titular del centre o representant de la titularitat, es presentarà en el Registre de la Conselleria d'Educació, Cultura i Esport, a l'avinguda de Campanar, número 32, de València, o en qualsevol dels llocs establits en l'article 38.4 de la Llei 30/1992, de 26 de novembre. Una vegada presentada la sol·licitud i la documentació en el registre corresponent, s'enviarà una còpia escanejada d'estes a l'adreça de correu electrònic següent: pcpi\_avvpbieq@ilm.mw.  
4. Junt amb la sol·licitud es presentarà la documentació següent:  
a) Certificats d'estar al corrent amb la hisenda estatal, la hisenda autonòmica i la Seguretat Social. No serà necessari aportar-los si s'autoritza la Conselleria d'Educació, Cultura i Esport a obtindre'ls directament. A este fi, s'ha de marcar la casella corresponent de la sol·licitud.  
  
b) Declaració responsable de no estar incurs en les causes de prohibició previstes en l'article 13 de la Llei General de Subvencions. Amb la firma de la sol·licitud s'inclou eixa declaració responsable.  
c) Dades de domiciliació bancària segons el model de l'annex II d'esta orde.  
d) Documentació acreditativa de la capacitat de la persona firmant de la sol·licitud per a representar el centre docent.  
e) Documentació de la identificació fiscal del sol·licitant.  
5. Tots els documents que s'aporten hauran de ser originals o fotocòpies compulsades. Les compulses de les fotocòpies hauran de ser efectuades per la unitat de registre que haja de remetre la documentació, sempre que este registre pertanga a l'Administració General de l'Estat o a qualsevol administració de les comunitats autònomes, o a alguna de les entitats que integren l'Administració local, si en este últim cas s'hi ha subscrit el conveni oportú, d'acord amb els articles 38.4, apartats a) i b), i 38.5 de la Llei 30/1992, de 26 de novembre, i amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'Administració de la Generalitat Valenciana (DOCV 3339, 28.09.1998).  
  
Article 7. Esmena d'errors  
1. Si l'escrit de sol·licitud no reunix els requisits exigits en esta convocatòria o no s'aporta la documentació a què es referix l'article 6, es requerirà l'interessat, d'acord amb el que establix l'article 23.5 de la Llei General de Subvencions, perquè, en un termini màxim i improrrogable de deu dies hàbils, esmene les faltes o aporte els documents preceptius, amb la indicació que si no ho fa, es considerarà que desistix de la seua petició, prèvia resolució, que haurà de ser dictada en els termes que preveu l'article 71 de la Llei 30/1992, de 26 de novembre.  
  
2. Acabat el termini d'esmena, l'òrgan instructor verificarà si s'acredita el compliment dels requisits necessaris per a adquirir la condició de beneficiari, entre els quals el de no incórrer en les prohibicions de l'article 13.2 i 13.3 de la Llei General de Subvencions.  
  
Article 8. Òrgan competent per a la instrucció del procediment i comissió de valoració  
1. L'òrgan competent per a l'ordenació i la instrucció del procediment és el Servici de Centres Privats Concertats i Centres Privats.  
2. Una vegada comprovat el compliment dels requisits necessaris per a participar en la convocatòria, les sol·licituds i la documentació presentades seran estudiades per una comissió de valoració integrada pels membres següents:  
Presidenta: subdirectora general de Centres Docents.  
Vocals:  
- Cap del Servici de Centres Privats Concertats i Centres Privats.  
  
- Cap del Servici de Gestió de la Formació i Qualificació Professional.  
- Un inspector d'Educació designat per la Inspecció General d'Educació.  
- Un tècnic del Servici de Títols, Beques i Ajudes a l'Estudi.  
Secretari: un funcionari nomenat pel director general de Centres i Personal Docent, que exercirà les funcions de secretari de la comissió, amb veu però sense vot.  
En cas de vacant, absència, malaltia o qualsevol altra causa legal de qualsevol membre de la comissió, serà substituït per un funcionari designat pel director general de Centres i Personal Docent.  
3. La comissió quedarà vàlidament constituïda amb la presència del president i el secretari i de la mitat almenys dels membres, d'acord amb el que establix l'article 26.1 de la Llei de Règim Jurídic de les Administracions Públiques i del Procediment Administratiu Comú. El funcionament de la comissió es regirà pel que disposa el capítol II del títol II de la Llei de Règim Jurídic de les Administracions Públiques i del Procediment Administratiu Comú.  
4. La comissió de valoració efectuarà la baremació dels expedients presentats i farà la proposta corresponent tenint en compte les bases de la convocatòria.  
  
Article 9. Criteris generals de valoració per a les ajudes dirigides a la impartició del segon curs dels programes de qualificació professional inicial  
Per a la concessió i l'adjudicació d'estes subvencions, la comissió de valoració farà l'avaluació de les sol·licituds presentades atenent els criteris següents:  
- Els centres docents privats que complisquen els requisits establits en l'article 2 d'esta orde seran beneficiaris de l'ajuda.  
  
Article 10. Resolució del procediment  
1. Es delega en el director general de Centres i Personal Docent la competència per a resoldre esta convocatòria.  
2. Una vegada realitzada la proposta de la comissió d'avaluació sobre l'adjudicació de quantitats i la denegació de subvenció, l'òrgan instructor elevarà la proposta de resolució al director general de Centres i Personal Docent perquè la resolga.  
3. En tot cas, la denegació de la subvenció serà motivada i les raons es faran constar en la resolució d'adjudicació.  
4. La resolució haurà de ser dictada i publicada en el termini màxim de sis mesos des de la finalització del termini de presentació de les sol·licituds. En el cas que transcorregut este termini no s'haja dictat cap resolució, les sol·licituds presentades es consideraran desestimades per silenci administratiu, d'acord amb l'article 55 de la Llei 9/2001, de 21 de desembre, de la Generalitat, de mesures fiscals, de gestió administrativa i financera i d'organització de la Generalitat Valenciana, sense perjuí de l'obligació de l'Administració de resoldre de conformitat amb allò que disposa l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
5. L'esmentada resolució serà publicada en el Diari Oficial de la Comunitat Valenciana, d'acord amb el que establix l'article 18 de la Llei 38/2003, de 17 de novembre.  
6. Contra les resolucions que resolguen este procediment, que posaran fi a la via administrativa, es podrà presentar potestativament un recurs de reposició davant de la consellera d'Educació, Cultura i Esport en el termini d'un mes des de la publicació, o ser impugnades per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la data de ser publicades.  
  
Article 11. Obligacions dels beneficiaris  
1. Són obligacions dels centres beneficiaris, a més de les previstes en l'article 14 de la Llei General de Subvencions:  
a) Realitzar el programa de qualificació professional inicial subvencionat amb subjecció a l'Orde de 19 de maig de 2008, de la Conselleria d'Educació, per la qual es regulen els programes de qualificació professional inicial a la Comunitat Valenciana (DOCV 5790, 23.06.2008), i a esta orde.  
b) Justificar davant de la Direcció General de Centres i Personal Docent l'ajuda en els termes i els terminis previstos en la present orde.  
c) Sotmetre's a la supervisió dels programes per personal de la conselleria competent en matèria d'educació i a les actuacions de control financer que legalment corresponguen.  
d) Comunicar a la Direcció General de Centres i Personal Docent l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) No percebre cap quantitat de l'alumnat participant en el programa subvencionat.  
f) Acreditar abans que es dicte la proposta de resolució de concessió que es troben al corrent en les seues obligacions tributàries i davant de la Seguretat Social. No serà necessari acreditar-ho si s'ha autoritzat la Conselleria d'Educació, Cultura i Esport a obtindre les dades directament.  
g) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.  
h) Adoptar les mesures de difusió contingudes en l'apartat 4 de l'article 18 de la Llei General de Subvencions.  
i) Procedir al reintegrament dels fons percebuts en els casos previstos en l'article 37 de la Llei General de Subvencions.  
2. L'incompliment de les obligacions anteriors donarà lloc a l'exigència de les responsabilitats o sancions que corresponguen, d'acord amb el que disposa el títol IV de la Llei 38/2003, de 17 de novembre, General de Subvencions.  
  
Article 12. Règim de pagament  
Les ajudes econòmiques de la present convocatòria se satisfaran, en un únic pagament, als centres docents beneficiaris prèvia justificació de la subvenció en els termes establits en l'article següent.  
  
Article 13. Justificació. Forma i termini  
1. La justificació de la subvenció concedida es realitzarà per mitjà de l'aportació d'una declaració responsable del titular del centre en què conste una relació detallada i comprensiva de la totalitat dels gastos imputables al curs de PQPI subvencionat, acompanyada de la documentació de caràcter econòmic que ho justifique, per un import igual o superior a la subvenció concedida, segons el model que es facilitarà als beneficiaris a través de la pàgina web d'esta conselleria. La documentació presentada serà l'original o una còpia degudament compulsada.  
2. El termini de presentació de la justificació serà el 30 de setembre de 2015.  
3. Una vegada justificat per part dels centres l'import de la subvenció, es procedirà a realitzar les corresponents propostes de pagament.  
  
Article 14. Causes de reintegrament o minoració de la subvenció  
1. L'alteració d'alguna de les característiques del projecte aprovat, l'incompliment d'algunes condicions establides en la resolució de concessió de la subvenció, la falta de justificació dels gastos subvencionats i la concessió després de la presentació de la sol·licitud d'altres ajudes públiques o privades, o d'altres ingressos o recursos, que en el seu conjunt superen el cost de l'activitat que ha de desenrotllar el beneficiari, podran donar lloc a la minoració de la subvenció concedida.  
  
2. En especial, es podrà revocar la subvenció concedida en els següents casos d'incompliment per part de l'entitat:  
a) Incompliment de la finalitat per a la qual va ser concedida la subvenció, o de les condicions imposades per a la concessió en l'aprovació de la programació.  
b) Percepció per part de l'entitat beneficiària de qualsevol quantitat econòmica procedent de l'alumnat participant en els cursos.  
c) La falsedat de les dades contingudes en la declaració del gasto prevista en l'apartat catorze d'esta orde.  
d) Qualsevol altre motiu que perjudique el fi últim pel qual es concedix la subvenció, i en particular l'incompliment dels criteris continguts en la present orde.  
3. Serà procedent el reintegrament dels fons percebuts en els casos previstos en l'article 37 de la Llei 38/2003, de 17 de novembre, General de Subvencions, sense perjuí del que disposa el títol IV d'esta mateixa llei quant a infraccions i sancions administratives en matèria de subvencions.  
4. L'incompliment pel beneficiari de qualsevol dels requisits, de les condicions i de la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de l'acció, donaran lloc a la incoació per l'òrgan competent per a la concessió de les ajudes del procediment corresponent, que podrà finalitzar, si és el cas, acordant el reintegrament de les quantitats percebudes i l'exigència de l'interés de demora des del moment del pagament de la subvenció. En la tramitació del procediment es garantirà en tot cas el dret de l'interessat a l'audiència.  
5. Es delega en la Direcció General de Centres i Personal Docent la resolució dels expedients de reintegrament de la subvenció que siguen pertinents.  
  
Article 15. Compliment del Decret 147/2007, de 7 de setembre  
La present convocatòria, de conformitat amb els articles 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV 5596, 11.09.2007), està exempta de notificació a la Comissió Europea perquè no li és aplicable l'article 107, apartat 1, del Tractat de Funcionament de la Unió Europea, en la mesura que no afecta els intercanvis comercials entre els estats membres.  
  
  
DISPOSICIÓ ADDICIONAL  
  
Única. Competències d'execució  
Es faculta el director general de Centres i Personal Docent perquè dicte totes les resolucions i les instruccions que siguen necessàries per a l'execució del que disposa la present orde, i se l'autoritza per a l'ampliació dels terminis de presentació d'instàncies i justificacions quan es considere aconsellable per al desplegament i l'execució d'esta orde, d'acord amb l'article 49 de la Llei 30/1992, de 26 de novembre.  
  
DISPOSICIÓ FINAL  
  
Única. Entrada en vigor  
La present orde produirà efectes l'endemà de ser publicada en el Diari Oficial de la Comunitat Valenciana. Comunitat Valenciana.  
Contra la present orde, que posa fi al procediment administratiu, podrà interposar-se un recurs potestatiu de reposició davant de la consellera d'Educació, Cultura i Esport en el termini d'un mes des de la publicació en el Diari Oficial de la Comunitat Valenciana, o ser impugnada per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la data de publicació en el Diari Oficial de la Comunitat Valenciana, d'acord amb el que es disposa en els articles 116 i 117 de la Llei 30/1992, de 26 de novembre, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 10 de març de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET